ชสอ.การันตีไม่เบี้ยวหนี้
ชสอ.การันตีตั๋วสัญญาใช้เงินไม่เคยผิดนัดชำระหนี้ อนาคตใช้ตั๋วเงินเป็นหลักทรัพย์ค้ำกู้เงินแบงก์
24 ม.ค. 2560

ชสอ.การันตีตั๋วสัญญาใช้เงินไม่เคยผิดนัดชำระหนี้ อนาคตใช้ตั๋วเงินเป็นหลักทรัพย์ค้ำกู้เงินแบงก์
พล.ท.วีระ วงศ์สรรค์ ประธานกรรมการชุมนุมสหกรณ์ออมทรัพย์แห่งประเทศไทย (ชสอ.) เปิดเผยถึงกรณีที่มีข่าวบริษัทเอกชนหลายแห่งมีการผิดนัดชำระหนี้ตั๋วสัญญาใช้เงินว่าไม่กระทบกับการออกตั๋วสัญญาใช้เงินของ ชสอ. และยืนยันว่า ชสอ.ไม่มีประวัติผิดนัดชำระหนี้
นายเฉลิมพล ดุลสัมพันธ์ นักสหกรณ์แห่งชาติและอดีตประธานชุมนุมสหกรณ์ออมทรัพย์แห่งชาติ  (ชสอ.) กล่าวว่า ปัจุบันมีสหกรณ์ออมทรัพย์ไม่กี่แห่งที่ออกตั๋วสัญญาใช้เงินได้และจำกัดเฉพาะสมาชิกสหกรณ์ หรือบุคคลที่เกี่ยวข้องสหกรณ์เท่านั้นที่จะเข้าลงทุนซื้อตั๋วสัญญาใช้เงิน และไม่ให้บริษัทนิติบุคคลหรือบุคคลธรรมดามาลงทุนซื้อตั๋วสัญญาใช้เงินของสหกรณ์ เนื่องจากการฝากเงินและซื้อตั๋วสัญญาใช้เงินของสหกรณ์ไม่ต้องเสียภาษีดอกเบี้ย
ทั้งนี้ ชสอ.ได้รับจัดอันดับเครดิตจากบริษัท ทริสเรทติ้ง ที่ระดับ “A-” เพื่อสร้างความน่าเชื่อถือกับสมาชิกสหกรณ์ รวมทั้ง ชสอ.ต้องการพัฒนาตั๋วสัญญาใช้เงินให้สามารถใช้เป็นหลักทรัพย์ค้ำประกันเพื่อกู้เงินกับสถาบันการเงินได้ และในอนาคต ชสอ.มีแผนที่จะออกหุ้นกู้ ซึ่งสอดคล้องกับสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) ที่กำหนดเงื่อนไขการลงทุนในตราสารหนี้จะต้องได้รับการจัดอันดับเครดิตด้วย
อย่างไรก็ตาม ที่ผ่านมา ชสอ.มีการออกตั๋วสัญญาใช้เงินปีละประมาณ 1-2 หมื่นล้านบาท ส่วนใหญ่เป็นตั๋วระยะสั้นเพื่อเป็นตัวกลางระดมเงินจากสมาชิกสหกรณ์ทีมีสภาพคล่องมาก กระจายไปยังสมาชิกสหกรณ์ออมทรัพย์ที่ต้องการนำเงินไปปล่อยกู้ให้กับสมาชิกรายย่อย